Tuinskou weer gehou | Netwerk24
Tuinskou weer gehou
Ná verlede jaar se suksesvolle oop-tuinskou sal die geleentheid weer vanjaar aangebied word.
Die tuine sal in Welkom en Hennenman besigtig kan word en besoekers sal die mees indrukwekkende tuine in die Goudveld te sien kry.
Daar is nuut en gevestigde tuine. Van inspirerende kombuis-tuine wat vars kruie, vrugte en groente lewer, tot tuine met treffende fokuspunte sal besigtig word.
Die tuin van Elize en John Donovan sal weer oop wees met ’n kunsuitstalling asook ’n koekverkoping ten bate van die plaaslike Dierebeskermingsvereniging. Die geleentheid sal op Saterdag 27 Oktober van 08:00 tot 16:00 plaasvind en toegang is gratis.
Tuinliefhebbers en buitelug entoesiaste word hartlik uitgenooi vir die nuutste tuin inspirasie.
Bel Ester van der Walt by 057-392-1940 of stuur ’n e-pos aan info@almakwekery.co.za.